cyanic-selkie/wikianc huggingface dataset:
Fraasi
Sanan fraasi muita merkityksiä
Kieltentutkimuksessa fraasilla tarkoitetaan jollekin kielelle ominaista, kiteytynyttä ja vakiintunutta ilmaisua.
Hyvää huomenta, Vietnam
Video-oppaassa vuodelta 1994 Asko Alanen antoi elokuvalle neljä tähteä viidestä: ”[Robin] Williamsin hillitön multimedialuonteinen radiosooloilu ja periodihittien poiminnat ovat mainiot, mutta sodanjälkeisen katumuksen paksu siirappi jähmettää varsinaisen juonen.”
Fraasi
Sanan fraasi muita merkityksiä
Musiikkitermistössä fraasilla voidaan tarkoittaa jaksoa, jonka solisti laulaa yhdellä uloshengityksellä, fonetiikassa taas yhdellä uloshengityksellä tuotettua puhetta.
Tietotekniikassa fraasilla tarkoitetaan vapaasti muodostettua sanayhdistelmää, jonka halutaan esiintyvän hakutuloksessa annetussa järjestyksessä. Se auttaa rajaamaan hakua kokotekstihaussa.
Aiheesta muualla
Фонетично членение на речта פראזע
Carl Zeiss (yritys)
Carl Zeiss AG on saksalainen yritys, jonka tuotteisiin kuuluvat optiikkatuotteet, muun muassa kameroiden objektiivit, silmälasit, mikroskoopit, urheiluoptiikat ja optiset mittalaitteet. Carl Zeissilla on toimintaa yli sadassa maassa ja henkilökuntaa noin 11 500. Tuotantolaitoksia on Euroopassa, Pohjois- ja Keski-Amerikassa ja Aasiassa. Yrityksen pääkonttori sijaitsee Oberkochenissa Baden-Württembergin osavaltiossa Saksassa. Yrityksen perusti saksalainen hienomekaanikko ja optiikkasuunnittelija Carl Zeiss (1816–1888) Jenaan vuonna 1846.
Tuotteet
Zeissin innovaatioita ovat olleet heijastamattomat linssit ja kiikareiden mekaaninen vakautusjärjestelmä (Zeiss 20x60).
Joissakin Nokian puhelimissa on käytetty Carl Zeissin valmistamaa optiikkaa. Tähän ryhmään kuuluu ainakin älypuhelinmallistosta N-sarja ja Nokia 808 PureView älypuhelin, jossa on Carl Zeissin valmistama 41 megapixelin sensori. Sony Entertainment ja Carl Zeiss ovat olleet yhteistyössä vuodesta 1997.
Yritys valmistaa peilejä ASML:n valmistamiin optisen litografian laitteisiin.
Eila Peitsalo
Varhaisvaiheet
Eila Peitsalon vanhemmat olivat turkulainen talonmies, myöhempi näyttelijä ja näytelmäkirjailija Ilmari Peitsalo ja teatterissa kuiskaajana toiminut Ida Miettinen. Eila suoritti kansakoulun ja keskikoulun Turussa. Hänen elokuvauransa alkoi jo 17-vuotiaana, kun hän pääsi lehti-ilmoituksen kautta ensimmäiseen rooliinsa ja Tauno Palon vastanäyttelijäksi elokuvassa Laulava sydän (1948). Peitsalo opiskeli Göteborgin kaupunginteatterin oppilaskoulussa vuoden verran 1948–1949.
Elokuvat
Elokuvamoguli T. J. Särkkä kiinnitti Peitsalon johtamansa Suomen Filmiteollisuuden vakituiseksi näyttelijäksi, ja hänen seuraava elokuvatehtävänsä oli pääosa elokuvassa Irmeli, seitsentoistavuotias (1948).
Peitsalolla oli vuonna 1950 naispääosa epookkiromanssissa Tanssi yli hautojen. Hänen suoritustaan kehuttiin eläytyväksi ja lämpimän raikkaaksi. Peitsalo näytteli valkokankaalla enimmäkseen herkkiä ja pirteitä seurapiirityttöjä, rikoselokuvassa Yhden yön hinta hän sen sijaan teki vampin roolin. Sillanpää-filmatisoinnissa Poika eli kesäänsä vuonna 1955 Peitsalo tulkitsi toisessa naispääosassa eroottisia kokemuksia himoitsevaa kartanontytärtä. Peitsalo teki urallaan toistakymmentä elokuvaa, joista useimmissa hänellä oli naispääosa. Sivuosissa hänet nähtiin usein vaaleana maalaismimminä tai koulutyttönä, kuten avioliittohupailussa Vihaan sinua – rakas ja maaseutukuvauksessa Pitkäjärveläiset. Viimeisen elokuvaroolinsa Peitsalo näytteli Edvin Laineen komediassa Akallinen mies vuonna 1986.
Teatteri
Teatteriuran aikana Peitsalon rooliluettelo oli hyvin monipuolinen aina Prinsessa Ruususesta piikaan asti. Hänen huomattavimpiin näyttämötöihinsä lukeutuvat Prinsessa Ruususen ohella muun muassa Mariuksen Fanny, Kirsikkapuiston Anja ja Tohvelisankarin rouvan Karoliina. Eila Peitsalon viimeiseksi työksi Kansallisteatterissa jäi hoitajatar Porterin rooli näytelmässä Käärmeennahkatakki vuonna 1987. Hän oli tällöin saanut tittelin ”Kansallisteatterin kaunein näyttelijä”.
Televisio
Peitsalo nähtiin 1950-luvun lopusta vuoteen 1988 asti myös useissa televisiotuotannoissa. Hänen roolejaan olivat muun muassa Phyllis North Huivissa (1962) ja Elsa televisioelokuvassa Hänen olivat linnut (1976). Viimeiseksi televisiotyöksi jäi selvänäkijän rooli minisarjassa Painajainen (1988).
Varmuuskopiointi
Varmuuskopiointi tietotekniikassa
Varmuuskopiointi on yleistä tietotekniikassa, esimerkiksi jos yrityksen toiminnan kannalta erityisen tärkeitä tietoja säilytetään palvelimien kiintolevyillä. Kiintolevyt ovat verrattain herkkiä hajoamaan, joten tieto yleensä varmuuskopioidaan useammalle eri kiintolevylle tai käytetään muita tallennusvälineitä.
Margaret Simpson
Margaret Simpson (s. 31. joulukuuta 1981 Krapa) on ghanalainen seitsenottelija.
Simpson voitti nuorten Afrikan mestaruuden seitsenottelussa vuonna 1999. Samana vuonna hän oli neljäs All Africa Games -kilpailuissa. Hän osallistui 2000 nuorten MM-kisoihin, mutta keskeytti. Edmontonin MM-kisoissa 2001 hän sijoittui kolmanneksitoista seitsenottelussa tuloksella 5748. Seuraavana vuonna hän oli Kansainyhteisön kisoissa kolmas tuloksellaan 5906 ja voitti Afrikan mestaruuden tuloksella 6105. Pariisin MM-kisoissa 2003 hän keskeytti ottelunsa. Vuonna 2004 Simpson voitti Afrikan mestaruuden tuloksella 6154 ja sijoittui Ateenan olympialaisissa yhdeksänneksi tuloksella 6253. Helsingin MM-kisoissa 2005 hän voitti MM-pronssia tuloksella 6375. Osakan MM-kisoissa 2007 hän keskeytti ottelunsa. Vuonna 2010 Simpson voitti Afrikan mestaruuden tuloksella 6031. Seuraavan vuoden Daegun MM-kisoissa hän oli neljästoista tuloksella 6183. Vuonna 2012 Simpson voitti seitsenottelun moniotteluiden Afrikan-mestaruuskilpailuissa ja yleisurheilun Afrikan-mestaruuskilpailuissa hän voitti keihäänheiton.
Margaret Simpsonin seitsenottelun ennätys 6423 pistettä syntyi toukokuussa 2005. Tulos paransi sittemmin ranskalaistuneen Eunice Barberin vajaa yhdeksän vuotta vanhaa Afrikan ennätystä seitsemällä pisteellä.
Roland Hemmo
Roland Hemmo (s. 25. helmikuuta 1946 Weißwasser) on saksalainen näyttelijä ja ääninäyttelijä. Hän on ääninäytellyt lukuisissa elokuvissa.
Chorale
Chorale on suomalainen vuonna 2000 Toijalassa perustettu eurodanceyhtye.
Historia
Yhtyeen perustivat Tero Laihanen (1981–2022) ja Markus Ahola (s. 1980). Vuonna 2001 Choraleen liittyi myös laulaja Lydia Luoma-aho ja vuonna 2006 kitaristi Santtu Saarela.
Vantaan moskeija
Vantaan moskeija on Vantaan Länsimäessä sijaitseva turkkilainen moskeija. Vantaan moskeija on yksi Suomen Islamilaisen Diyanet Yhdyskunnan moskeijoista ja se toimii moskeijarakennuksen lisäksi kulttuurikeskuksena. Vantaan lisäksi yhdyskunnan moskeijoita löytyy muun muassa Lahdesta, Porista sekä myös Turusta.
Chorale
Historia
Alun perin Chorale levitti musiikkiaan MP3-palvelu Mikseri.netin kautta, mutta vuonna 2003 yhtye allekirjoitti levytyssopimuksen Scandinavian A1 Musicin kanssa. Pian toisen levyn julkaisun jälkeen Lydia erosi ryhmästä. Yhtye palasi vuonna 2010 uuden laulajan, Susannahin kanssa. Chorale pyrki Euroviisuehdokkaaksi vuonna 2010 ja pääsi avoimen kilpailun finaaliin kappaleella "Share your life". Vuonna 2011 kitaristi Santtu Saarela jäi pois ja tilalle astui Vesa Urpanen. Vuonna 2013 Chorale solmi levytyssopimuksen AXR Music Oy:n kanssa ja julkaisi ensimmäisen digisinglen "Kuule mua".
Vantaan moskeija
Yhdistyksen taustalla on Turkin uskonnollisten asioiden virasto Diayanet, joka on käyttänyt 2010-luvulla puoli miljardia dollaria moskeijoiden rakentamiseen Euroopassa, Aasiassa ja Afrikassa. Viraston toiminta on ollut aatteellisesti lähellä Muslimiveljeskuntaa.
Chorale
Historia
Yhtye on julkaissut kolme albumia ja lukuisia singlejä.
Chorale on saavuttanut neljä kultalevyä: albumistaan "Unimaailma" sekä singleistään "Univiidakko", "Retroperjantai" ja "Lomalla".
Margaret Spellings
Margaret Spellings (o.s. Dudar; s. 30. marraskuuta 1957 Ann Arbor, Michigan, Yhdysvallat ) on yhdysvaltalainen poliitikko. Hän kuuluu republikaaniseen puolueeseen.
Michiganissa syntynyt Spellings muutti lapsena perheineen Houstoniin Texasiin. Hän valmistui Sharpstown High Schoolista vuonna 1975 ja sai sittemmin valtio-opin oppiarvon Houstonin yliopistosta.
Spellings aloitti kautensa Yhdysvaltain opetusministerinä 20. tammikuuta 2005 samanaikaisesti kuin George W. Bush aloitti toisen kautensa presidenttinä. Hän toimi ministerinä 20. tammikuuta 2009 asti.
Taking Chance
Taking Chance (televisioesityksessä myös nimellä Sotilaan viimeinen matka) on tositapahtumiin perustuva yhdysvaltalainen televisioelokuva. Vuonna 2009 valmistuneen elokuvan on ohjannut Ross Katz.
Juoni
Elokuvan tapahtumat sijoittuvat vuoteen 2004. Merijalkaväen everstiluutnantti Michael R. Strobl tarjoutuu vapaaehtoiseksi saattajaksi, kun Irakin sodassa kuolleen merisotilaan Chance Phelpsin ruumis tuodaan takaisin kotimaahan haudattavaksi.
Tuotanto
Taking Chance tehtiin yhteistyössä asevoimien kanssa. Tuloksena on poikkeuksellisen seikkaperäinen esitys sotilaallisesta hierarkiasta: katsojalle tutuiksi tulevat kuolleen sotilaan kuljetuksen vaatima paperityö ja protokolla.
Vastaanotto
Elokuva valmistui riippumattomana teatterielokuvana ja sai ensi-iltansa Sundancen festivaaleilla 2009. Suuret jakeluyhtiöt varoivat tarttumasta teokseen mahdollisesti aiheen arkaluonteisuuden vuoksi ja HBO pääsi ostamaan elokuvan ja esitti sen ennätysyleisölle.
Arvioita
Helsingin Sanomien Arto Pajukallion mukaan kunnianhimoinen televisioelokuva osoittaa, kuinka monta tuttua ja tuntematonta henkilöä kuolema sodassa koskettaa. Vaikka tarinan ottaisikin korostetun isänmaallisena, se kertoo Pajukallion mielestä myös kuoleman vinoutuneesta asemasta viihdekulttuurissa. Elokuva antaa sodassa kuolleelle kasvot, vaikka sitten vain symbolisesti.
M/S Baltic Eager
M/S Baltic Eager on Jay Management Corpin omistama ro-ro-rahtialus. Aluksen on rakentanut Rauma-Repola Oy Raumalla vuonna 1979. Kuollutta painoa aluksella on 8 600 tonnia ja sen jääluokitus on 1A eli se pystyy useimmissa jääolosuhteissa liikkumaan yksin. Baltic Eager on rekisteröity Panaman lipun alle.
Baltic Eagerin sisaralus on M/S Inowroclaw.
Käyttöhistoria
Huhtikuun alussa vuonna 1979 alus laskettiin vesille. Lokakuussa United Baltic Corp. Ltd. hankki vastavalmistuneen aluksen omistukseensa ja rekisteröi se Mansaaren lipun alle kotisatamanaan Douglas. Tuolloin laiva oli nimeltään Baltic Eagle. Tämän jälkeen alus aloitti liikennöinnin reitillä Englanti–Belgia–Alankomaat–Suomi. Tammikuussa 1999 Crowley American Transport Inc. vuokrasi Baltic Eaglen.
Nykyisen omistajan, Jay Management Corpin haltuun laiva päätyi helmikuussa 2002. Samalla alus sai nimen Olympic Star. Elokuussa Seawheel vuokrasi aluksen ja antoi sille nimen Seawheel Humber. Uudelleenkastamisen jälkeen alus siirtyi linjalle Killingholme–Rotterdam. Joulukuussa 2004 vuokrasopimus päättyi, jonka jälkeen alus sai jälleen uuden nimen: Baltic Eager. Vuoden 2005 alussa Finnlines vuokrasi Baltic Eagerin, jonka jälkeen TransRussiaExpress aloitti liikennöinnin aluksella, reitillä Lyypekki–Baltijsk–Helsinki–Pietari–Kotka–Rostock. Maaliskuussa 2007 Searoad vuokrasi laivan. Sittemmin aluksella operoi Finnlines, reitillä Lyypekki–Pietari.
Fuel
”Fuel” on thrash/heavy metal -yhtye Metallican vuonna 1998 julkaisema singlekappale ReLoad-albumilta. Kappaleesta julkaistiin musiikkivideo vuonna 1998. Video kertoo rallikuskin elämästä. Kappale soitettiin myös S&M-levyllä San Franciscon sinfoniaorkesterin kanssa.
Kappale on vuonna 1998 julkaistun Hot Wheels Turbo Racing -videopelin tunnusmusiikkina. Kappale on mukana myös Guitar Hero: Metallica -pelissä.
Otto Nevanlinna
Otto Wilhelm Nevanlinna (vuoteen 1906 saakka Neovius) (15. kesäkuuta 1867 Hamina – 15. syyskuuta 1927 Helsinki) oli suomalainen matematiikanopettaja.
Nevanlinnan vanhemmat olivat kenraalimajuri Edvard Engelbert Neovius ja Elise Gustafva Krogius. Otto Nevanlinna aloitti opinnot Haminan kadettikoulussa, mutta siirtyi sitten Böökin lyseoon Helsinkiin, josta hän valmistui ylioppilaaksi 1884. Hän valmistui filosofian kandidaatiksi 1887 ja lisensiaatiksi (tohtoriksi) 1891. Spektroskopiaa käsitelleen fysiikan väitöskirjan aiheena oli Om skiljandet af kväfvets och syrets linier i luftens emissionsspektrum. Nevanlinna teki tutkimustyötä Pulkovon observatoriossa Pietarissa, Tukholmassa ja Pariisissa.
Varsinaisen elämäntyönsä Otto Nevanlinna teki matemaattisten aineiden, erityisesti fysiikan opettajana. Hän oli ensimmäisiä kokeellisten ainesten käyttöön ottajia fysiikan opetuksessa. Otto Nevanlinna oli matematiikan ja luonnonopin lehtorina Joensuun lyseossa 1892–1903, Helsingin ruotsalaisessa reaalilyseossa 1903–1910 ja suomalaisessa normaalilyseossa 1910–1912, missä hän oli sitten matemaattisten aineiden yliopettaja 1912–1927. Nevanlinnaa pidettiin ankarana, mutta taitavana opettajana. Hän julkaisi omalta alaltaan artikkeleita Kasvatusopillisen yhdistyksen aikakauskirjassa sekä vanhemman veljensä Lars Nevanlinnan sairastuttua ja kuoltua uusia painoksia tämän algebran ja geometrian oppikirjoista.
Nevanlinnan puoliso vuodesta 1892 oli Margarete Henriette Louise Romberg (k. 1955), Pulkovon tähtitornissa Pietarissa työskenneleen saksalaisen tähtitieteilijän Herman Rombergin tytär. Matemaatikot Rolf Nevanlinna ja Frithiof Nevanlinna olivat heidän lapsiaan.
Jääkiekon SM-liigakausi 1994–1995
Kausi 1994–1995 oli jääkiekon SM-liigan 20. kausi. Mestaruuden silloin voitti hieman yllättäen nuorella joukkueella kauteen lähtenyt Vladimir Jursinovin valmentama Turun Palloseura. Toiseksi tuli Jokerit ja kolmanneksi Porin Ässät. Kautta väritti NHL:n työsulku, jonka ansiosta NHL-pelaajia pelasi myös SM-liigassa. Nimekkäimpiä ammattilaisvahvistuksia olivat Jari Kurri, Teemu Selänne, Esa Tikkanen, Christian Ruuttu, Michael Nylander, Shawn McEachern ja Theoren Fleury. Sekä runkosarjan että pudotuspelien pistepörssin voitti Saku Koivu.
Sademittari
Sademittari eli pluviometri on väline, jolla mitataan sadantaa ja automaattisilla laitteilla myös sateen voimakkuutta. Erilaisia manuaalisia mittareita on käytetty ympäri maailmaa jo vuosituhansia. Nykyaikaiset digitaaliset sademittarit ovat pitkälti automaattisia.
Jääkiekon SM-liigakausi 1994–1995
Runkosarja
Ilves Liigakarsintaan Fazer-liigan kärkijoukkueiden kanssa.
Sademittari
Mittarityypit
Etenkin automaattisissa sademittareissa hyödynnetään useita erilaisia mittaustapoja, joiden mukaan laitteet voidaan jakaa eri mittarityyppeihin. Yleisimpiä mittarityyppejä ovat punnitseva ja keinumallinen. Mittarityypeissä on omat vahvuutensa ja heikkoutensa.
Manuaaliset sademittarit
Manuaalisissa sademittareissa on tavallisesti pienehkö, avoimen laatikon tai lieriön muotoinen vesisäiliö, jonka yläosassa saattaa olla suppilomainen laajennus. Sateella sadepisarat valuvat sademittarin yläosan suppiloon, josta vesi valuu asteikolla varustettuun säiliöön. Sademäärä luetaan suoraan asteikolta. Asteikko on laadittu niin, että se ottaa huomioon suppilon pinta-alan ja mittasäiliön poikkipintojen suhteen. Asteikko ilmaisee sademäärän millimetreinä tai tuumina. Yksi sademillimetri vastaa yhtä litraa neliömetrille.
Punnitsevat sademittarit
Punnitsevassa sademittarissa on keruuastia ja sen painoa mittaava vaaka. Sademäärä voidaan laskea mitatusta massasta kun keruuastian suuaukon pinta-ala tunnetaan. Suurin osa Suomessa käytettävistä automaattisista sademittareista on punnitsevia, sillä ne soveltuvat erinomaisesti myös kiinteän olomuodon sateen mittaamiseen ilman lämmittimiäkin. Useimmissa punnitsevissa mittareissa keruuastia on tyhjennettävä manuaalisesti.
Keinumalliset sademittarit
Keinumallisen sademittarin toiminta perustuu veden virtaukseen sademittarin läpi. Sateella vesi valuu sademittarin suppilon tai lieriön muotoiseen sateen kerääjän kautta mittarin sisään. Mittarin sisällä on keinumallinen virtausportti, joka päästää jokaisella keinahduksella vakiomäärän vettä lävitseen. Keinahdus havaitaan porttiin liitetyn kielireleen ja sen läheisyydessä olevan magneetin avulla. Keinun kipatessa magneetin etäisyys releestä muuttuu, jolloin releen kärjet kytkeytyvät ja rele antaa ohjauspulssin. Pulssit lasketaan elektronisesti ja niiden määrästä laskettava sademäärä voidaan tallentaa tallennusyksikköön tai esittää laitteen näytöllä. Jos mittarin suppilo-osa on lämmitettävä, sillä voidaan mitata myös kiinteämuotoista sadetta, kuten lumi- ja raesateen vesiarvoa ja voimakkuutta.
Virhelähteet
Sateen mittaamiseen sademittarilla liittyy useita virhelähteitä, jotka liittyvät erityisesti tuuleen, sateen eri olomuotoihin ja niiden välisiin muutoksiin sekä mittarin epäedustavaan sijoitteluun.
Tuulen aiheuttamat virheet
Tuuli aiheuttaa vesipisaroiden ja etenkin lumihiutaleiden kulkeutumista mittarin ohi sen häiritessä tuulikenttää ympärillään. Vesisateelle virhe on tyypillisesti suuruusluokaltaan 2-10% ja lumisateelle 10-50%. Tuuli voi myös nostattaa maasta lunta ja ajaa sitä sademittarin sisään jopa poutasäällä. Tuulen vaikutusta voidaan vähentää mittarin ympärille asennettavilla tuulisuojilla ja sijoittamalla mittari vähätuuliseen paikkaan. Virheitä voidaan korjata tuuli- ja lämpötilahavaintojen avulla käyttäen kokeellisesti määritettyjä korjausyhtälöitä.
Haihtuminen ja tiivistyminen
Erityisesti punnitsevissa sademittareissa haihtuminen ja tiivistyminen voivat olla merkittäviä virhelähteitä. Haihtumista tapahtuu ilman suhteellisen kosteuden ollessa alhainen. Tiivistyminen on tyypillinen ongelma, jos keruuastiassa on käytetty hydrofiilistä jäätymisenestoainetta. Sekä haihtumista että tiivistymistä voidaan ehkäistä esimerkiksi pienellä öljykerroksella keruuastiassa olevan nesteen pinnassa.
Fantasia (vuoden 1940 elokuva)
Fantasia on kolmas Walt Disneyn tuottama pitkä piirroselokuva, joka ilmestyi vuonna 1940. Elokuva koostuu kahdeksasta klassisen musiikin sävellyksestä, jotka on kuvitettu animaatioin. Elokuvan musiikin soittaa Philadelphian orkesteri. Vuonna 1999, 59 vuotta Fantasian ensi-illan jälkeen, ilmestyi sen jatko-osa Fantasia 2000.
Elokuvan jaksot
1. Toccata ja fuuga d-molli (Johann Sebastian Bach)
2. Pähkinänsärkijä-sarja (Pjotr Tšaikovski)
3. Noidan oppipoika (Paul Dukas)
4. Kevätuhri (Igor Stravinski)
Sademittari
Suuaukolle kertyvä lumi
Etenkin nuoskalumi voi tarttua sademittarin suuaukon ympäristöön tukkien sen joko osittain tai äärimmäisissä tapauksissa kokonaan. Tätä voidaan ehkäistä suuaukon lämmittimillä, joskin kovalla pakkasella lämmittimet voivat jopa pahentaa ongelmaa.
Fantasia (vuoden 1940 elokuva)
Elokuvan jaksot
5. Pastoraalisinfonia (Ludwig van Beethoven)
7. Yö autiolla vuorella (Modest Musorgski) / Ave Maria (Franz Schubert)
Jokaista jaksoa edeltää johdanto, jossa kertojanääni (säveltäjä ja musiikkikriitikko Deems Taylor) selostaa katsojille seuraavaksi kuultavan sävellyksen historiaa ja taustoja. Johdantojen taustalla nähdään orkesteri virittämässä soittimiaan seuraavaa numeroa varten.
Johdantojen lisäksi elokuvassa on kaksi erillistä lyhyttä puhekohtausta. Noidan oppipoika -jakson jälkeen nähdään kohtaus, jossa animoitu Mikki Hiiri (Walt Disney, ääni) käy tervehtimässä korokkeellaan seisovaa kapellimestari Leopold Stokowskia (molemmat nähdään mustina siluetteina). Kevätuhrin ja Pastoraalisinfonian välissä on kohtaus nimeltään Meet the Soundtrack ("tapaa ääniraita"), jossa katsojille kerrotaan Oskar Fischingerin abstraktisti animoiman ääniraidan avulla, miten heidän kuulemansa musiikki muodostuu eri taajuuksilla värähtelevistä ääniaalloista.
Toccata ja fuuga, Noidan oppipoika, Tuntien tanssi ja Ave Maria ovat Fantasiassa alkuperäisen mittaisia. 40-minuuttinen Pastoraalisinfonia on lyhennetty 20-minuuttiseksi ja 35-minuuttinen Kevätuhri 25-minuuttiseksi. Lisäksi Kevätuhrissa teoksen alussa soiva fagottisoolo on liitetty uudelleen teoksen loppuun. Myös Yö autiolla vuorella, Pähkinänsärkijä ja Noidan oppipoika ovat hieman alkuperäistä lyhyempiä, joskaan lyhennykset eivät ole yhtä radikaaleja. Fantasiassa käytetty Pähkinänsärkijä ei ole itse baletti vaan siihen perustuva orkesterisarja, joka on huomattavasti alkuperäistä balettia lyhyempi. Yö autiolla vuorella -teoksesta kuullaan Leopold Stokowskin oma orkesterisovitus, joka poikkeaa hieman Nikolai Rimski-Korsakovin tunnetummasta orkestraatiosta. Alkujaan uruille sävelletty Toccata ja fuuga kuullaan myös orkesterisovituksena.
Suomessa elokuvasta levitettiin 2000-luvulle asti hieman lyhennettyä versiota, jossa Taylorin osuudet on korvattu suomenkielisellä kerronnalla. Alkuperäisen suomenkielisen kertojan nimeä ei ole ilmoitettu. Vuonna 2010 tehtiin DVD-julkaisua varten uusi suomenkielinen jälkiäänitys, jonka ohjasi Markus Bäckman. Uudessa suomenkielisessä versiossa Taylorin äänenä on Jarmo Koski, Mikki Hiiren äänenä välispiikissä Antti Pääkkönen ja Stokowskin äänenä Rauno Ahonen.
Landis+Gyr
Landis+Gyr on energiankulutuksen mittaamiseen käytettäviä mittareita, järjestelmiä ja palveluita tuottava yritys. Vuonna 2017 yritys listautui pörssiin Sveitsissä. Landis+Gyr oli vuodesta 2011 vuoteen 2017 japanilaisen Toshiban omistuksessa. Yrityksen pääkonttori on Sveitsin Zugissa.
Historiaa
Yhtiön nimi juontaa juurensa sveitsiläiseen, Richard Theilerin ja Adelrich Gyrin vuonna 1896 perustamaan Theiler & Co. -yritykseen, joka alkoi valmistaa Theilerin suunnittelelmia sähköenergiamittareita. Vuonna 1905 yrityksen osti Heinrich Landis, joka yhdessä Gyrin kanssa jatkoi energiamittareiden kehitystyötä. Seuraavina vuosina yhtiön toiminta laajeni sekä uusilla tuotteilla että maantieteellisesti. .
Landis+Gyr Suomessa
Landis+Gyr Oy toimii Jyväskylässä Kankaan alueella Tourulan kaupunginosassa. Kankaan alueelle Landis+Gyr Oy muutti keväällä 2020. Suomen-yhtiön historia juontaa juurensa Valtion tykkitehtaan sytytinosastoon, joka toisen maailmansodan jälkeen siirtyi siviilituotantoon. Vuonna 1946 tehtiin päätös kilowattituntimittareiden valmistuksen aloittamisesta.
Myöhemmin mittariyksiköstä muodostettiin erillinen yhtiö, Valmet-IVO Oy. Kun Valmet-IVO Oy Metering siirtyi kokonaisuudessaan IVOn omistukseen vuonna 1991, yhtiön nimeksi tuli Enermet Oy. 2000-luvun alussa Enermet siirtyi kansainvälisen sijoitusrahaston Industri Kapitalin omistukseen. Sittemmin mittareiden valmistus ulkoistettiin ja Jyskään jäi tuotekehitys-, testaus- ja projektointitoiminnot sekä etäluentajärjestelmien kehitys- ja mittarinluentapalvelutoiminnot. Vuonna 2006 Industri Kapital myi yhtiön australialaiselle Bayard Capitalille, joka vuonna 2008 yhdisti Enermetin ja Landis+Gyrin toiminnot Landis+Gyr-nimen alle.
Landis+Gyr Oy työllistää Suomessa noin 270 ihmistä. Keväällä 2016 Landis+Gyr kertoi lisäävänsä henkilöstömääräänsä Suomessa kymmenillä, koska etäluettavien sähkömittareiden kysyntä on kasvussa monissa Euroopan maissa.
Ronald Sukenick
Ronald Sukenick (1932 Brooklyn, New York, Yhdysvallat – 22. heinäkuuta 2004, New York) oli yhdysvaltalainen kirjailija ja kirjallisuudentutkija.
Sukenick opiskeli Cornellin yliopistossa ja väitteli vuonna 1962 Brandeisin yliopistossa tohtoriksi englantilaisesta kirjallisuudesta. Väitöskirja, "Wallace Stevens: Musing the Obscure" julkaistiin vuonna 1967. Päätyönään Sukenick opetti kirjallisuutta ja luovaa kirjoittamista muun muassa Coloradon yliopistossa. 1974–2002. Hän vieraili luennoimassa myös Ranskassa ja Israelissa.
Sukenick perusti vuonna 1974 yhdessä Raymond Federmanin kanssa The Fiction Collective -nimisen kustannusyhtiön, joka julkaisee metafiktiota ja ei-kaupallista kirjallisuutta. Vuonna 1977 hän perusti The American Book Review -aikakauslehden, jossa arvostellaan sellaisia teoksia, jotka eivät muuten pääsisi lehdistössä esille. Hän avusti myös Black Ice -lehteä.
Hoida homma
”Hoida homma” on rap-yhtye Fintelligensin kappale, joka julkaistiin ensimmäisenä singlenä yhtyeen neljänneltä Lisää-nimiseltä studioalbumilta. ”Hoida homma” kuultiin ensimmäisen kerran YleX-radiokanavalla 14. heinäkuuta 2008. 21. heinäkuuta kappale julkaistiin digitaalisesti ja samalla julkaistiin myös sen musiikkivideo. Single nousi Suomen singlelistalle viikolla 32/2008, sijoittuen 20. sijalle. Suomen latauslistalla single sijoittui paremmin, sijalle 15 samalla viikolla. Listaviikkoja latauslistan puolella kertyi viisi.
Musiikkivideo
Kappaleen musiikkivideolla kaksikko kiertelee pitkin Helsinkiä muun muassa helikopterilla ja moottoriveneellä.
Remix
Kappaleesta on julkaistu myös remix-versio, jolla Fintelligensin mukana räppäävät Cheek, Asa ja ruotsalainen Adam Tensta. Kyseinen versio julkaistiin Saken Instrumentals & Exclusives Vol. 2 -tuottajalevyllä.
Pieni kauhukauppa
Pieni kauhukauppa voi tarkoittaa seuraavia teoksia:
Hoida homma
Dissausversio
Oululaisräppärit Julma-Henri ja Panama Rayo tekivät kyseisestä kappaleesta oman versionsa. Kappaleella pilkataan Elastisen lisäksi Sereä. Kappaleen alussa ennen räppäyksen alkamista taustalla soi hiljaa Beats and Stylesin ”You Got the Light” -kappale. Kappale on ollut ilmaisladattavissa Redrum-187-sivustolla.
Bariumoksidi
Bariumoksidi (BaO) on barium- ja oksidi-ionien muodostama epäorgaaninen ioniyhdiste. Yhdistettä käytetään metallisen bariumin, bariumyhdisteiden, keramiikan ja suprajohtavien oksidimateriaalien valmistuksessa. Bariumoksidista käytetään myös nimiä bariummonoksidi, bariumprotoksidi ja kalsinoitu baryytti.
Ominaisuudet
Huoneenlämpötilassa bariumoksidi on valkoista kiteistä ainetta. Yhdisteestä tunnetaan alkeiskopiltaan kaksi erilaista muotoa, heksagonaalinen ja kuutiollinen. Bariumoksidi on melko reaktiivinen yhdiste, joka veteen liuotessaan muodostaa bariumhydroksidia. Liukeneminen on voimakkaasti eksoterminen reaktio. Yhdiste reagoi myös esimerkiksi hiilidioksidin kanssa muodostaen bariumkarbonaattia. Veden lisäksi myös pienimolekyyliset alkoholit kuten metanoli liuottavat bariumoksidia. Kuumennettaessa noin 500 °C bariumoksidi muuttuu helposti bariumperoksidiksi eli bariumdioksidiksi (BaO2). Bariumoksidi voidaan pelkistää alumiinin avulla metalliseksi bariumiksi.
Charles Cotesworth Pinckney
thumb|200px|Charles Cotesworth Pinckney, James Earlin maalama muotokuva noin vuodelta 1795. Charles Cotesworth Pinckney (25. helmikuuta 1746 Charleston, Etelä-Carolina – 16. elokuuta 1825 Charleston, Etelä-Carolina) oli yhdysvaltalainen sotilas, poliitikko ja diplomaatti.
Bariumoksidi
Valmistus ja käyttö
Bariumoksidia valmistetaan tyypillisimmin kuumentamalla bariumkarbonaattia. Bariumkarbonaatin joukkoon lisätään usein hiiltä, mikä vähentää reaktiossa tarvittavaa lämpötilaa noin 1 300 °C:sta noin 1 050 °C:n lämpötilaan. Nykyään suurin osa bariumoksidista tuotetaan jatkuvatoimisena prosessina. Bariumoksidia muodostuu myös kuumennettaessa bariumnitraattia.
Bariumoksidia käytetään metallisen bariumin, bariumperoksidin ja bariumhydroksidin valmistamiseen. Kuumennettuna yhdessä kupari(I)oksidin ja yttriumoksidin kanssa muodostuu suprajohtavaa yttriumbariumkuparioksidia. Muita käyttökohteita ovat keramiikan valmistus, voiteluaineiden lisäaineena, fluoresoivien kuvaputkien valmistus, ja litografisten musteiden valmistus.
Charles Cotesworth Pinckney
Vuonna 1796 Pinckney nimitettiin Yhdysvaltain lähettilääksi Pariisiin, mutta Ranskan direktoriohallitus kieltäytyi tunnustamasta häntä, joten hän siirtyi Amsterdamiin. Seuraavana vuonna hän palasi kuitenkin Ranskaan kolmihenkisen Yhdysvaltain kauppavaltuuskunnan jäsenenä. Hän oli mukana XYZ-skandaalina tunnetussa tapauksessa, joka ajoi Ranskan ja Yhdysvallat vuonna 1798 julistamattomaan sotaan. Tapaus sai alkunsa siitä, että Ranskan valtuuskunnan jäsenet (”X, Y ja Z”) olivat pyytäneet amerikkalaisilta lahjuksia, mutta Pinckney kieltäytyi jyrkästi (”Ei, ei lanttiakaan”), mikä katkaisi neuvottelut. Palattuaan Ranskasta hänet ylennettiin kenraalimajuriksi. Hän oli federalistipuolueen ehdokkaana varapresidentiksi vuonna 1800 sekä presidentiksi vuosina 1804 ja 1808, mutta ei tullut valituksi.
Etelä-Carolinan kuvernöörinä toiminut Charles Pinckney oli hänen serkkunsa.
Roudari
Roudari on yhtyeen tai muun esiintyjän tekninen avustaja, joka muun muassa pystyttää ja purkaa esiintymispaikalla käytettävät äänentoistojärjestelmät ja muut siirrettävät laitteet ja rakenteet.
Roudarit työskentelevät etenkin musiikkialalla keikoilla, kiertueilla ja festivaalijärjestelyissä. Heitä toimii myös esimerkiksi teatteri- ja tanssialan tapahtumien järjestelytehtävissä. Roudarin työt vaihtelevat avustavista tehtävistä teknistä osaamista vaativiin erityisalojen töihin. Osa roudareista toimii ääni- tai valomiehinä. Roudari voi olla myös esimerkiksi soitinteknikko, autonkuljettaja, kuormaaja tai myyjä. Keikan aikana jotkut roudarit voivat toimia miksaajina miksauspöydän ääressä tai tehostekoneen käyttäjinä.
Roudarin työhön kuuluu paljon pitkiä työpäiviä, yötyötä ja matkustamista.
Afrikan tulvat 2007
Afrikan tulvat 2007 syntyivät jokien tulviessa loppukesällä ja alkusyksystä pitkään jatkuneiden runsaiden sateiden takia. Tulvia esiintyi yhtä aikaa mantereen itä- ja länsilaidalla yhteensä 12 maassa. Syyskuun puolivälissä tulvien arvioitiin vaikuttavan puolentoista miljoonan ihmisen elämään.
Pekka Kana 2
Pekka Kana 2 on suomalaisen Piste Gamezin kehittämä tasohyppelypeli, joka julkaistiin ilmaiseksi freeware-tuotteena vuonna 2003. Peli sijoittui toiseksi vuoden 2003 Assembly-pelitapahtuman pelinkehityskilpailussa, jonka yhteydessä se myös julkaistiin. Pelille julkaistiin myös Pekka Kana 2 Level Editor -työkalu, jonka avulla pystyy tekemään peliin omia tasoja.
Afrikan tulvat 2007
Länsi-Afrikka
Lännessä pahiten kärsi Ghana, jonka pohjoisosa julistettiin katastrofialueeksi, kun Voltajoen alemmat haarat tulvivat. Siellä pahimmat sateet tulivat elokuun lopulla 24.–29. elokuuta, mutta sateet jatkuivat päivittäin myös syyskuun puolella. Tulvaa pahensi padon aukaisu Burkina Fason puolella. Yhteensä ainakin 20 ihmistä sai surmansa. Useita siltoja hajosi ja patoja murtui. Punaisen Ristin mukaan noin 400 000 ihmistä menetti kotinsa.
Aristokles Messeneläinen
Aristokles Messeneläinen (, 100–200-lukujen vaihde) oli antiikin kreikkalainen peripateettiseen koulukuntaan kuulunut filosofi. Aleksanteri Afrodisiaslaisen sanotaan olleen hänen oppilaansa.
Hovibaletti
Hovibaletti on Ranskan hovissa 1600-luvulla syntynyt taidemuoto, joka oli erityisen suosittua Ludvig XIV:n aikana. Hovibaletissa yhdistettiin juonellinen tarina tanssiin, lauluun ja runouteen. Tyypillinen hovibaletti koostui useista näytöksistä, joissa oli laulusooloja, kuoro-osuuksia ja orkesterin säestämiä tanssiosuuksia. Hovibaletin esiintyjinä toimivat ammattitanssijoiden lisäksi hovin jäsenet. Ludvig XIV tanssi ensimmäistä kertaa julkisesti jo kolmetoistavuotiaana ja esiintyi myöhemmin lukuisissa baleteissa, muun muassa Apollon roolissa Ballet des fêtes de Bachusessa (Bacchuksen festivaalin baletti) ja nousevan Auringon roolissa Ballet da la nuitssa (Yön baletti), josta sai myös lempinimensä Aurinkokuningas..
Pekka Kana 2
Latauksessa on pelin itsensä lisäksi mukana kaksi episodia eli tasosettiä, käännökset bulgariaksi, katalaaniksi, tšekiksi, saksaksi, englanniksi, espanjaksi, ranskaksi, galegoksi, sloveniaksi, unkariksi, makedoniaksi, hollanniksi, puolaksi, brasilianportugaliksi, savoksi, suomeksi sekä turkiksi ja ohjetiedosto. Lisämateriaalia on saatavilla pelin kotisivuilla, ja lisää kenttiä voi ladata fanivoimin ylläpidetyltä Pekka Kana 2 Mapstore -sivustolta sekä rakennuksen alla olevalta PK2 Library -sivustolta.
Aristokles Messeneläinen
Aristokles kirjoitti lähinnä filosofian historiasta, erityisesti platonismista, stoalaisuudesta, pyrrhonismista, protagorismista ja epikurolaisuudesta. Hänen kirjoituksensa ovat kaikkein arvokkaimpia pyrrhonismin eli myöhemmän skeptikoiden koulukunnan vaiheiden historian kannalta.
Afrikan tulvat 2007
Länsi-Afrikka
Tulvasta kärsineet alueet muodostavat Ghanan vilja-aitan, jonka maanviljely on paljolti riippuvainen jokivedellä kastelusta. Tulvat tuhosivat sadon, ja maahan odotettiin lähikuukausina laajamittaista nälänhätää. Avustustyöntekijät pelkäsivät myös kulkutautien, kuten koleran, leviämistä.
Pekka Kana 2
Peli on sarjassaan toinen osa, ja sitä edelsi vuonna 1998 ilmestynyt Pekka Kana. Pelille on suunniteltu jatko-osaa nimeltä Pekka Kana 3. Pelin Android-versio julkaistiin vuonna 2020.
Afrikan tulvat 2007
Länsi-Afrikka
Muita tulvasta kärsiviä maita olivat Togo, Niger, Nigeria, Liberia, Mali ja Burkina Faso. Burkina Fasossa tulvien arvellaan olleen pahimmat 54 vuoteen.
Pekka Kana 2
Pelaaminen
Peli on kaksiulotteinen tasohyppely, jossa pelaajahahmon tulee vihollisten kukistamisen ohella ratkoa pulmia, kuten etsiä avaimia saadakseen ovia auki. Lähes kaikki hahmot ovat pelaajaa vastaan, mutta toisinaan tätä tulee vastaan tipuja, kanoja tai kukkoja, jotka auttavat tätä taisteluissa.
Afrikan tulvat 2007
Itä-Afrikka
Itä-Afrikassa kärsivät Sudan, Uganda, Etiopia, Kenia ja Ruanda.
YK:n avustusjärjestö WFP avusti Etiopiassa 60 000 ihmistä.
Pekka Kana 2
Pelaaminen
Pelaajalla on kaksi eri tapaa hyökätä, jotka ovat kiekaisun käyttäminen ja muniminen. Kiekaisujen ja munien eri värit määrittelevät niiden vahvuuden. Hyökkäykset ovat myös toisiaan nopeampia.
Vihollisia on useita erilaisia, kuten nyrkkeileviä jäniksiä, rullalautailevia siilejä ja ilmassa munivia lintuja. Usein kenttien lopussa pelaaja kohtaa normaalia suuremman ja kestävämmän vihollisen, kuten pääkenttien lopussa tennismailalla varustetun jättiläishiiren. Vihollisien väri vaihtelee, joka vaikuttaa myös niiden käyttäytymiseen. Osa ovat myös kestävämpiä, ja arvaamattomampia. Pelin mukana tulleissa kentissä ei nähdä kaikkia mahdollisia vihollis- tai asetyyppejä, mutta ne löytää pelin kentänmuokkausohjelmasta.
Pelaaja voi parantaa itseään kentistä löytyvillä höyhenillä, ja tällä on kolme terveyspistettä.
Juoni
Varis nimeltä Evil One (suom. Ilkeä Yksilö) kaappaa Pekan luota kaikki tämän ystävät. Pekka lähtee pelastamaan kanoja variksen kynsistä, mutta tehtävä ei ole helppo, sillä Pekan perään on lähetetty aivopestyjä eläimiä ja robotteja pysäyttämään häntä.
Hot Sox
__EISISLUETT__ Hot Sox oli helsinkiläinen vuosina 1980–1982 toiminut yhtye, joka julkaisi yhden albumin ja neljä singleä. Yhtyeen tyylillisiä vaikutteita olivat David Bowie, Brian Eno, Talking Heads ja Kraftwerk. Hot Sox liitettiin futuristisen rockin aaltoon ja esimerkiksi sellaisiin yhtyeisiin kuin Organ ja Argon, mutta yhtye pyrki monimutkaisempaan ilmaisuun ottamalla vaikutteita esimerkiksi progressiivisesta rockista.
Hot Sox julkaisi ensimmäisen singlensä vuonna 1980 Kräk-levymerkille, mutta yhtye piti singleä epäonnistuneena. Hot Soxin toinen single "Plastic Twist" / "Purple Haze" sai jonkin verran radiosoittoa, ja yhtyeen ensimmäinen albumi Das Kapital julkaistiinkin syyskuussa 1981. Sen saama vastaanotto oli kuitenkin vaisu. Esimerkiksi Soundin Pertti Ojala lyttäsi albumin perinpohjaisesti piti sen ilmaisua teennäisenä. Hot Sox hajosi vuonna 1982 yhden Saksassa julkaistun singlen jälkeen.
Yhteen neuvonantajana ja tuottajana toimi Upi Sorvali. Hot Soxin laulaja–kosketinsoittaja Teemu Näppilä ja basisti Tauno Railo ovat vaikuttaneet myöhemmin Jay & The Miracles -yhtyeessä. Railo on toiminut myös studiomusiikkona ja soittanut useilla Piirpaukeen levyillä.
Ledro
Ledro on kunta Trenton maakunnassa Trentino-Etelä-Tirolin alueella Italiassa.
Historia
Ledron kunta syntyi kun 30. marraskuuta 2008 pidetyssä kansanäänestyksessä kuusi Ledro-laakson kuntaa, Pieve di Ledro, Bezzecca, Concei, Molina di Ledro, Tiarno di Sopra ja Tiarno di Sotto, päättivät yhdistyä.
Tietosuojavaltuutettu
Tietosuojavaltuutettu on suomalainen viranomainen, joka valvoo tietosuojalainsäädännön ja muiden henkilötietojen käsittelyä koskevan lainsäädännön noudattamista. Tietosuojavaltuutettu voi antaa määräyksiä asioissa, jotka koskevat rekisteröidyn oikeuksia ja muita henkilötietojen käsittelyyn liittyviä epäkohtia. Tietosuojavaltuutetun ja kahden apulaistietosuojavaltuutetun muodostama seuraamuskollegio voi lisäksi määrätä hallinnollisia sakkoja EU:n yleisen tietosuoja-asetuksen noudattamatta jättämisestä.
Tietosuojavaltuutetun toimisto toimii oikeusministeriön yhteydessä, mutta se toimii riippumattomasti hoitaessaan tehtäviään ja käyttäessään valtuuksiaan.
Virka
Tietosuojavaltuutetun virka perustettiin vuonna 1987. Suomen pitkäaikaisena tietosuojavaltuutettuna toimi vuodesta 1997 Reijo Aarnio. Hänet valittiin kolmesti uudelle viisivuotiskaudelle sekä vuonna 2017 jatkokaudelle, joka kesti lokakuun 2020 loppuun saakka. Viran nykyinen hoitaja on 1.11.2020 aloittanut oikeustieteen tohtori Anu Talus.
Myös Euroopan unionin tasolla on ollut oma tietosuojavaltuutettunsa vuodesta 2001.
Vuonna 2018 perustettu Euroopan tietosuojaneuvosto vastaa siitä, että tietosuojalainsäädäntöä sovelletaan yhdenmukaisesti kaikissa EU-maissa. Neuvostossa ovat edustettuna kaikkien EU-maiden tietosuojaviranomaiset ja Euroopan tietosuojavaltuutettu.
Tietojen tarkastusoikeus Suomessa
Suomessa kaikki yritykset ja viranomaiset ovat velvollisia luovuttamaan rekisteröidyn pyynnöstä hänestä tallennetut tiedot hänelle itselleen tarkastettavaksi. Mikäli tiedot sisältävät virheitä, ne on korjattava. Tietyissä tilanteissa henkilö voi myös pyytää tietojensa poistamista.
Tietosuojavaltuutetun apua saa, jos tarkastuspyynnöstä kieltäydytään tai rekisterinpitäjä ei korjaa virheellisiä tietoja. Jos tietojen luovutuksesta kieltäytyy, on yrityksen tai viranomaisen kerrottava lakiin perustuva syy kieltäytymiselle.
Joissakin poikkeuksellissa tilanteissa, joissa rekisteröidyllä ei ole tarkastusoikeutta, kuten poliisin salaisissa rekistereissä olevien tietojen kohdalla, tietosuojavaltuutettu voi tarkastaa rekisteröidyn puolesta rekisteröityä koskevien tietojen lainmukaisuuden.
Tehtävät Suomessa
Tietosuojavaltuutetun tehtävät on määritelty määritelty EU:n yleisessä tietosuoja-asetuksessa sekä kansallisessa tietosuojalaissa.
Tietosuojavaltuutetun tehtävänä on käsitellä ja ratkaista tietosuojaa ja henkilötietojen käsittelyä koskevat asiat voimassa olevan lainsäädännön mukaisesti. Lisäksi tietosuojavaltuutetun toimisto edistää tietosuojaan liittyvien oikeuksien ja velvollisuuksien tunnettuutta ja antaa lausuntoja mm. valmisteilla olevaan lainsäädäntöön liittyvissä hankkeissa. Tietosuojavaltuutettu tekee yhteistyötä muiden eurooppalaisten tietosuojaviranomaisten kanssa sekä edustaa Suomea Euroopan tietosuojaneuvostossa.
Hal Smith
Smith muistetaan parhaiten 1960-luvun televisiosarjasta The Andy Griffith Show, sekä Disneyn piirrettyjen äänirooleista. Hän oli muun muassa Pöllön äänenä Nalle Puh ja hunajapuusta Nalle Puhin uusiin seikkailuihin asti. Hän teki 1960-luvulla Looney Tunes -hahmojen, kuten Elmerin, ääniä. Smith teki myös useita äänirooleja Hanna-Barberan piirrettyihin 1970-luvulla.
Hän kuoli Woodland Hillsissä, Kaliforniassa sydänkohtaukseen vuonna 1994 ollessaan 77-vuotias.
Xiaomi Redmi 1S
Xiaomi Redmi 1S on Xiaomin 1. toukokuuta 2014 julkaisema älypuhelin, jossa on esiasennettuna Android 4.3 "Jellybean" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi 1S -älypuhelimessa on 4,7-tuumainen näyttö HD-resoluutiolla.
Kamerat ja multimedia
Laitteessa on 8 Megapikselin takakamera. Etukameran tarkkuus on puolestaan 1,6 Megapikseliä.
Videokuvaus voidaan tehdä 1080p (Full HD) -resoluutioilla.
Ohjelmisto
Julkaisuhetkellä laitteessa oli esiasennettuna Android 4.3 "Jellybean" Xiaomin MIUI-käyttöliittymällä.
Eric Koston
pienoiskuva|Eric Koston Eric Koston (s. 29. huhtikuuta 1975, Bangkok, Thaimaa) on yhdysvaltalainen, alkujaan thaimaalainen ammattirullalautailija, jota monet pitävät yhtenä maailman parhaista. Koston on ollut ammattilainen vuodesta 1991, ja voittanut useita tärkeitä alan kilpailuja. Eric Koston on kehittänyt joitain temppuja, kuten Fandanglen. Koston toi myös tunnetuksi jo aiemmin keksittyä K-Grindiä, nykyisin Krookedina tai Crookedina tunnettua temppua. Aiheesta voi lukea amerikkalaisessa rullalautailulehdessä Skateboard Mag. Hän oli pelattavana hahmona EA:n Skate 2:ssa ja Skate 3:ssa sekä Tony Hawk pelisarjan monissa peleissä.
Xiaomi Redmi 1S
Lähteet
https://www.phonearena.com/phones/Xiaomi-Redmi-1S_id8769
17. syyskuuta
17. syyskuuta on gregoriaanisen kalenterin mukaan vuoden 260. päivä (261. päivä karkausvuonna). Vuodesta on jäljellä 105 päivää.
Kuolleita
Katso myös: kalenteri ~ 16. syyskuuta, 18. syyskuuta
Wexi Korhonen
Wexi Korhonen (oik. Veikko Johannes Korhonen, s. 9. lokakuuta 1949 Kuopio) on suomalainen kirjailija, joka asuu Tampereella.
Korhonen kirjoitti ensimmäisen kirjansa Sky Divers – Tappajat taivaalta vuonna 1984. Korhonen on eläkkeellä ja on asunut Espanjan Fuengirolassa, mutta nykyään Wexi Korhonen asuu Tampereella. Toiminnallisuus on hänen teostensa tavaramerkkejä. Usean kirjan päähenkilönä on Kari Salo. Korhosen dekkarien maisemaa ovat Tampere ja sen muutamat lähikunnat. Tampereen kaupunginosista tapahtumapaikkoja ovat esimerkiksi Pispala, Kauppi sekä Tahmela. Teoksissa Kari Salo seikkailee myös Suomen rajojen ulkopuolella mm. Virossa.
Korhonen on naimaton eikä hänellä ole lapsia.
Benjamin Kowalewicz
Benjamin Kowalewicz (s. 16. joulukuuta 1975 Montreal, Quebec, Kanada ) on kanadalaisen rock-yhtye Billy Talentin laulaja ja lauluntekijä.
Ura
Puolalaiset sukujuuret omaava Kowalewicz syntyi 16. joulukuuta 1975 Quebecin Pierrefondsissa. Hän kasvoi Streetvillessä, Ontariossa, mutta asuu nykyään Toronton keskustassa. Benjamin muutti teini-ikäisenä Montrealista Mississaugaan, jossa hän oli yhtyeen To Each His Own rumpali. Yhtyeessä soittaessaan hän tapasi Billy Talentin nykyisen basistin, Jonathan Gallantin. Kowalewicz vaihtoi rummuista lauluun ja rytmikitaraan, ja Aaron Solowoniuk tuli yhtyeen rumpaliksi. Myöhemmin kolmikko tapasi Ian D'San ja he perustivat yhtyeen The Other One, joka vaihtoi nimensä pian Pezziksi. Sillä nimellä yhtye julkaisi levyn Watoosh!. He kuitenkin joutuivat vaihtamaan nimensä, kun amerikkalainen yhtye, joka myös käytti nimeä Pezz, uhkasi haastaa heidät oikeuteen. Kowalewicz ehdotti nimeä Billy Talent, joka otettiin käyttöön. Tässä vaiheessa Kowalewicz siirtyi pelkästään laulamaan ja työskenteli myös torontolaiselle radiokanavalle.
Kowalewicz vierailee Cancer Batsin kappaleella "Smiling Politely" levyltä Hail Destroyed, Anti-Flagin kappaleella "Wake Up the Town" levyltä The Bright Lights of America ja hänet nähdään Goldfingerin kappaleen "Superman" musiikkivideolla.
Kowalewicz osaa myös soittaa kitaraa ja rumpuja ja yhtyeen ensimmäisellä levyllä Billy Talentilla esiintyvän kappaleen "The Ex" rummut ovat hänen käsialaansa.
Kowalewicz meni naimisiin elokuussa 2011 kumppaninsa Rachelle Turnerin kanssa kuusivuotisen parisuhteen jälkeen.
Diskografia
Albumit
Vierailevana artistina
Asikkalan Raikas
Asikkalan Raikas on suomalainen urheiluseura. Seura perustettiin vuonna 1900 nimellä Asikkalan Urheiluliitto. Vuonna 1910 nimi muutettiin nykyiseen muotoon. thumb|250px|Minna Kauppi
1900-luvun alkupuolella Asikkalan juoksijat olivat hyvää kansallista tasoa. 1930-luvulla murtomaahiihto oli voimissaan. Sotien jälkeen Raikas osallistui Suomen Suurkisoihin 1946 ja urheilutoiminta oli selvästi piristymässä.
Lahden piirin suunnistusharrastus alkoi Asikkalassa ja vuonna 1947 piirin nuorin seura Vesivehmaan Vire järjesti piirin suunnistusmestaruuskilpailut. Asikkalan Raikkaan suunnistusjaosto perustettiin vuonna 1949. Suunnistus on laji, joka toi Asikkalan Raikkaan seurana suuren yleisön tietoisuuteen. Raikas on voittanut Jukolan viestin 1955, 1959, 1967 ja 1968. Minna Kauppi on Raikkaan kasvatteja ja edusti seuraa vuoteen 2014 ja hänen johdollaan naisten joukkue voitti Suomen mestaruuden viestistä vuonna 2006 sekä Venlojen viestin vuonna 2007.
Asikkalan Raikas on aina ollut yleisseura. Edellä mainittujen lajien lisäksi alkoi lentopallotoiminta 1960-luvulla. Koripallojaosto sai alkunsa 1980-luvulla. Erittäin aktiivinen kausi seuran historiassa sattui 1980- ja 1990-luvuille. 1980-luvun alussa nuoret mieshiihtäjät saivat SM-mitaleja viesteistä ja henkilökohtaisista kisoista. 1985 Asikkalan Raikkaan yleisurheilijat olivat viidensiä Suomen ikäkausitilastoissa. Yleensä kärjessä on suuria kaupunkiseuroja eikä pieniä maaseutuseuroja.
Etelä-Karjalan rahasto
Etelä-Karjalan rahasto on Suomen kulttuurirahaston maakuntarahasto. Se on perustettu vuonna 1962 ja sen toimipaikka on Lappeenrannassa. Se toimii seuraavien kuntien alueella: Imatra, Lappeenranta, Lemi, Luumäki, Parikkala, Rautjärvi, Ruokolahti, Savitaipale ja Taipalsaari.
Rahaston asiamies on Päivikki Eskelinen-Rönkä ja sihteeri Ritva Rehunen.
Suomen Kulttuurirahaston yhteydessä toimii 17 maakuntarahastoa, jotka tukevat oman maakuntansa alueella tehtävää kulttuurityötä jakamalla apurahoja ja palkintoja kerran vuodessa. Etusijalla ovat omassa maakunnassa syntyneet, siellä suoritettava tai siihen kohdistuva tieteellinen ja taiteellinen työ sekä maakunnallisesti merkittävät kulttuuri- ja kehittämishankkeet.
Apurahapäätökset tekee maakunnan eri alojen asiantuntijoista koostuva hoitokunta.
Hoitokunta
Hoitokunnan jäsenet vuonna 2019 olivat:
Veitsileuat
Veitsileuat (Oplegnathidae) on ahvenkaloihin kuuluva heimo. Heimon lajeja tavataan Intian valtamereltä ja Tyyneltämereltä.
Elias Nikolaus Ammerbach
Elias Nikolaus Ammerbach (n. 1530 – 29. tammikuuta 1597) oli saksalainen urkuri ja urkumusiikin sovittaja. Hän syntyi Naumburgissa ja opiskeli Leipzigin yliopistossa. Myöhemmin hän toimi urkurina Leipzigin Thomaskirchessä.
Veitsileuat
Lajit ja anatomia
Veitsileukojen heimoon kuuluu yksi suku ja siinä noin seitsemän lajia. Lajeja ovat esimerkiksi seepraveitsileuka (Oplegnathus fasciatus) ja pilkkuveitsileuka (Oplegnathus punctatus). Ruumiinmuodoltaan lajit ovat ovaalinmuotoisia, korkearuumiisia ja litteitä. Kalat kasvavat pituudeltaan suurimmillaan noin 90-senttisiksi. Veitsileuoilla on yksi selkäevä, jonka piikikäs etuosa on matala ja takaosa korkeampi. Tyypillinen piirre veitsileukalajeille on, että hampaat ovat kasvaneet yhteen ja muodostaneet terävän reunan ja muistuttavat siten papukaijakaloja. Väritykseltään aikuiset kalat poikkeavat huomattavasti poikasista. Aikuiset veitsileuat ovat tummia ja kuvioina voi olla raitoja tai pilkkuja. Nuoret kalat ovat sen sijaan keltaisia tummin pystyraidoin.
Levinneisyys ja elintavat
Veitsileukoja tavataan Afrikan etelärannikolta, Japanin rannikolta Australian rannikolle ulottuvalta vyöhykkeeltä ja myös Havaijin ja Galápagossaarten lähettyviltä. Aikuiset kalat elävät koralliriutoilla aina 150 metrin syvyyteen asti ja nuoret yksilöt liikkuvat merileväkasvustoissa. Lajit ovat kaikkiruokaisia, mutta syövät enemmän eläin- kuin kasviravintoa. Veitsileuat pystyvät murskaamaan hammaslevyjensä avulla ravinnokseen simpukoita, ostereita ja merisiilejä. Veitsileuat ovat hyviä ruokakaloja, mutta eivät kaupallisesti kovin merkittäviä. Niitä arvostetaan erityisesti Japanissa.
Elias Nikolaus Ammerbach
Ammerbach teki useiden tunnettujen säveltäjien teoksista sovituksia. Hän sävelsi mahdollisesti myös omaa musiikkia.
Xiaomi Redmi 2
Xiaomi Redmi 2 on Xiaomin 4. tammikuuta 2015 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi 2 -älypuhelimessa on 4,7-tuumainen näyttö HD-resoluutiolla.